EkBass/fiwiki-20250220-pages-articles huggingface dataset:
Agaavesiirappi

Agaavesiirappi on agaavekasveista valmistettu makeutusaine. Sitä tuotetaan pääasiassa tequila-agaavesta (Agave tequilana) ja titaaniagaavesta (Agave salmiana), joita kasvatetaan erityisesti Meksikossa. Agaavesiirappi on nestemäistä ja väriltään vaaleankellertävää tai ruskeaa. Se on noin 1,4–1,6 kertaa makeampaa kuin tavallinen sokeri, ja sen glykeeminen indeksi on matala (11–19). Siirapin pääasiallinen sokeri on fruktoosi, jota siniagaavessa on noin 56–60 %. == Tuotanto == Agaavesiirapin valmistuksessa kasvin lehdet poistetaan 7–14 vuoden kasvun jälkeen. Mehu uutetaan kasvin ytimestä (piña), suodatetaan ja kuumennetaan, jolloin monimutkaiset sokerit hajoavat yksinkertaisemmiksi sokereiksi. Lopputulos on hunajaa hieman juoksevampaa siirappia. == Käyttö == Agaavesiirappia on saatavilla vaaleana, meripihkan värisenä ja tummana. Vaalealla siirapin maulla on neutraali, kevyt maku, kun taas tummemmilla versioilla on voimakkaampi karamellinen maku. Sitä käytetään yleisesti hunajan ja sokerin korvikkeena leivonnassa, juomasekoituksissa ja ruoanlaitossa. Se liukenee helposti myös kylmiin juomiin. Agaavesiirappi on suosittu vegaanien keskuudessa hunajan korvikkeena. == Katso myös == *Vaahterasiirappi *Makeutusaine *Tequila *Maissisiirappi == Lähteet == Luokka:Makeutusaineet
Vaasan Kylteriveljet

Vaasan Kylteriveljet on vaasalainen futsal- ja salibandyseura, joka koostui alunperin Vaasan yliopiston kauppakorkeakoulun opiskelijoista, mutta on sittemmin laajentunut kaikkiin Vaasan korkeakouluopiskelijoihin. Seura perustettiin vuonna 2016, jolloin joukkue pelasi ensimmäisen kautensa Futsal- Nelosessa. Kylteriveljet saivat nimensä ja logonsa inspiraation Jyväskyläläiseltä Jyväskylän Kylteriveljiltä. Vaasan Kylteriveljien alla toimii myös Helsingissä pelaava VKV/2, Vaasassa reservijoukkue VKV 2 Vaasa, naisten joukkue Vaasan Kylterisiskot sekä salibandyjoukkue, joka pelaa 4. divisioonassa. == Historia == 2016-2017 debyyttikaudellaan VKV voitti 13 ottelua ja pelasi yhden tasan, voittaen Futsal-Nelosen mestaruuden ja ansaiten paikan Futsal-Kolmosesta. Vaasan Kylteriveljet osallistuivat myös Futsal Cuppiin kautena 2016-2017. Kaudella 2017-2018 VKV ei hävinnyt yhtään ottelua runkosarjassa. VKV:n nousuhaaveet jäivät kuitenkin haaveiksi, kun joukkue hävisi kummatkin ottelunsa nousukarsinnassa Futsal-Kakkoseen Sievin Sisua ja VaVea vastaan. 2018-2019 kaudella VKV onnistui nousussaan Futsal-Kakkoseen voittaen runkosarjansa, ja voittaen Sievin Sisun ja Ysikaks' Nivalan karsintalohkossa. Veljet osallistuivat myös 2018-2019 Futsal Cuppiin. Nousun jälkeen VKV on vakiintunut Futsal-Kakkoseen saavuttaen kolmannen sijan sarjassa kausina 2021-2022, 2022-2023, 2023-2024 ja 2024-2025. == Lähteet == Luokka:Vaasalaiset urheiluseurat Luokka:Suomalaiset futsalseurat Luokka:Vaasan yliopisto
Arkiruoka

Arkiruoka on ruokaa, jota valmistetaan ja syödään tavallisina arkipäivinä. Se erotetaan yleensä juhlaruoasta tai erityistilanteissa tarjottavasta ruoasta yksinkertaisuutensa ja arkipäiväisyytensä vuoksi. Suomalainen arkiruoka on tyypillisesti nopeasti valmistuvaa, edullista ja ravitsevaa. Yleisiä arkiruokia ovat esimerkiksi makaronilaatikko, lihapullat, jauhelihakastike, hernekeitto ja paistettu kala. Arkiruoassa hyödynnetään usein valmisruokia ja puolivalmisteita. ==Katso myös== *Kotiruoka *Valmisruoka *Kouluruoka *Lounas == Lähteet == Luokka:Ruoka
Sass (aatelissuku)

Sass (Saß) on vanhaa aatelia oleva baltiansaksalainen suku. Suvun kantaisänä pidetään Heinrich Sassia, joka on vanhin Baltiassa kyseistä nimeä kantanut henkilö. Hänelle luovutettiin vuonna 1453 Saarenmaalla sijainnut Kabbilin kartano. Suku naturalisoitiin Ruotsissa vuonna 1645 ja introdusoitiin Ruotsin Ritarihuoneeseen vuonna 1650 aatelisena sukuna numero 382. Suku sammui Ruotsissa vuonna 1874. Yksi suvun haaroista immatrikuloitiin Suomen Ritarihuoneeseen 30.1.1818 aatelisena sukuna numero 32. Se sammui 7.4.1825.Sass Suomen RitarihuoneLäänityksiä ja Sass -suvun vaakunoita Sassi sukuyhdistys ry Perniön Melkkilän kartanon omistanut everstiluutnantti Henrik Sass oli maaherra Patrik Ogilwien (1606-1674) vävy.Jyrki Airisto: Henrik Sass ja Pernion kirkon penkkiriidat 1660-luvulla Orpana 2/2009, s. 25-27 ==Lähteet== == Aiheesta muualla == *Sass, aatelissuku Europeana heraldica, Kansallisarkisto Luokka:Baltian aateli Luokka:Suomalaiset aatelissuvut Luokka:Ruotsin aateli Luokka:Venäjän aateli
Hapanliha

Hapanliha on perinteisellä tavalla, hapattamalla, käsiteltyä lihaa. Etenkin maitohappobakteerit lisääntyvät hapatetussa lihassahttps://pmc.ncbi.nlm.nih.gov/articles/PMC8112308/. Hapattaminen mureuttaa lihaa ja muuttaa sen makua. Hapatettavaan lihaan on lisätty perinteisesti nitraattipitoista suolaa tai maitohappobakteereja sisältävää hapatetta, joskus myös maitohappobakteerien ravintona toimivaa sokeria. == Lähteet == Luokka:Liha ja lihavalmisteet
Vapaudenpatsas (Joensuu)

Vapaudenpatsas (Pohjois-Karjalan vapaudenpatsas) on Yrjö Liipolan 12.8.1923 paljastettu pronssipatsas Joensuun keskustassa Vapaudenpuistossa kaupungintalon ja torin välissä. Veistos kuvaa alastonta miestä miekka kädessään ja torvi huulillaan. Jalustassa on teksti: :"Kotilieden pyhyyden ja Isänmaan :itsenäisyyden puolesta nousivat :Pohjois-Karjalaiset ensimmäisten :joukossa 1918 voittoisaan vapaus- :taisteluun, jättäen tuleville :sukupolville velvoittavan muiston :uhrimielestä ja palavasta Isänmaan :rakkaudesta." Osana Vapaudenpuiston korjausta 29-tonnista Vapaudenpatsasta siirrettiin noin metri vuonna 2019, jotta se saatiin linjaan ympäristön kohteiden kanssa.Joensuun keskustan uudistus lähenee loppusuoraa – lähes 100-vuotias patsas sai siirtyä symmetrian takia; Yle 26.8.2019. Veistosta on alettu pitää itsenäisyyden muistomerkkinäkin, kun Vapaudenpatsaan historiallinen maakunnallinen tausta on alkanut jo hämärtyä mielissä. == Katso myös == * Vapaudenpatsas (Kokkola) * Vapaudenpatsas (Tampere) * Vapaudenpatsas (Lahti) * Vapaudenpatsas (Oulu) * Luettelo valkoisten muistomerkeistä Suomessa == Lähteet == Luokka:Joensuu Luokka:Suomen patsaat ja veistokset Luokka:Suomen sisällissodan muistomerkit
Piper (aatelissuku)

Piper on ruotsalainen aatelissuku. Se polveutuu Berndt Piperistä (s. Lyypekki, k. 1635), joka oli kauppias ja sittemmin Viipurin pormestari. Hänellä oli kolme poikaa, Henrik, Karl ja Peter. Henrikin nuorempi poika Henrik Piper (k. 1704 Inkerinmaan varakuvernöörinä) aateloitiin vuonna 1678. Karlin pojasta, Carl Piperistä, tuli 1679 aatelismies, 1698 vapaaherra ja kreivi, ja kreivillisen Piper-suvun kantaisä.Nordisk familjebok / Uggleupplagan. 21. Papua - Posselt ==Lähteet== Luokka:Ruotsin aateli
Ipomoea asarifolia

Ipomoea asarifolia on kiertokasvien heimoon ja elämänlankojen sukuun kuuluva kasvi. Ipomoea asarifolia elää symbioottisesti Periglandula ipomoeae -lajin kanssa, joka tuottaa ergoliinialkaloideja.Meideros et al. Tremorgenic syndrome in goats caused by Ipomoea asarifolia in Northeastern Brazil, Toxicon, 2003. (https://d1wqtxts1xzle7.cloudfront.net/81950117/s0041-0101_2803_2900044-820220309-14775-m19edj- libre.pdf?1646871763=&response-content- disposition;=inline%3B+filename%3DTremorgenic_syndrome_in_goats_caused_by.pdf&Expires;=1736297260&Signature;=GJCuzltd2f6h6hI856LZnmr8zOzlJsvysNnqvlBfh09mOblejZZYpZXsN0UnawUMCmQAsPe6XfzyjeXuU5bGPbW18BITfsHE6u5yiwcvinB~6zeI5y6BFoowYigNIGJE5IvSGjk1~7UPs5YsjQQvD9npZkmbjmJ1FJFgSRzGL6i7YBu1oVkpGWAWVtUVJqolpi~hV~eGLEsrl4~3z4lU~XdVtZ2zLOpqhWB09SSXBdKq86ogmJwFAuu2zCM97o3zYas- WyZM5NlFWeRvxsSnML3jV8rM-J~W1BmnrVDMyntyJGvHdh9gyTdj1ZlapE7cAc6k415Z3zHUgBaA08VMrA__&Key- Pair-Id;=APKAJLOHF5GGSLRBV4ZA)Steiner, Ulrike, and Eckhard Leistner. "Ergoline alkaloids in convolvulaceous host plants originate from epibiotic clavicipitaceous fungi of the genus Periglandula." _Fungal Ecology_ 5.3 (2012): 316-321. (https://www.researchgate.net/profile/Eckhard-Leistner-My- Name-Is-Not- Leister/publication/251705795_Ergoline_Alkaloids_in_convolvulaceous_host_plants_originate_from_epibiotic_clavicipitaceous_fungi_of_the_genus_Periglandula/links/5af409334585157136c9af32/Ergoline- Alkaloids-in-convolvulaceous-host-plants-originate-from-epibiotic- clavicipitaceous-fungi-of-the-genus- Periglandula.pdf">https://www.researchgate.net/profile/Eckhard-Leistner-My- Name-Is-Not- Leister/publication/251705795_Ergoline_Alkaloids_in_convolvulaceous_host_plants_originate_from_epibiotic_clavicipitaceous_fungi_of_the_genus_Periglandula/links/5af409334585157136c9af32/Ergoline- Alkaloids-in-convolvulaceous-host-plants-originate-from-epibiotic- clavicipitaceous-fungi-of-the-genus-Periglandula.pd)Beaulieu, Wesley Thomas, et al. "Phylogenetic and chemotypic diversity of Periglandula species in eight new morning glory hosts (Convolvulaceae)." _Mycologia_ , vol. 107, no. 4, May 2015, pp. 768-781. DOI: [10.3852/14-239](https://doi.org/10.3852/14-239). PubMed: [Source](https://pubmed.ncbi.nlm.nih.gov/25993266/).(https://www.researchgate.net/publication/276357002_Phylogenetic_and_chemotypic_diversity_of_Periglandula_species_in_eight_new_morning_glory_hosts_Convolvulaceae">https://www.researchgate.net/publication/276357002_Phylogenetic_and_chemotypic_diversity_of_Periglandula_species_in_eight_new_morning_glory_hosts_Convolvulaceae) == Lähteet == Luokka:Elämänlangat
Meksikon ralli 2020

Meksikon ralli 2020 oli rallin maailmanmestaruussarjan kilpailu kaudella 2020. Kilpailu keskeytettiin 14. maaliskuuta lauantain erikoiskokeiden jälkeen koronaviruspandemian vuoksi. Power Stage -erikoiskoetta ei ajettu eikä siitä saatavia lisäpisteitä annettu. Kilpailusta ehdittiin ajaa yli 75 prosenttia ja siten siitä myönnettiin täydet pisteet. Esapekka Lapin auto syttyi tuleen erikoiskokeen maalissa ja sitä ei saatu sammutettua. == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Sébastien Ogier Julien Ingrassia Toyota Yaris WRC 2:47:47.6 0.0 2 Ott Tänak Martin Järveoja Hyundai i20 Coupé WRC 2:48:15.4 +27.8 3 Teemu Suninen Jarmo Lehtinen Ford Fiesta WRC 2:48:25.5 +37.9 4 Elfyn Evans Scott Martin Toyota Yaris WRC 2:49:01.0 +1:13.4 5 Kalle Rovanperä Jonne Halttunen Toyota Yaris WRC 2:50:08.1 +2:20.5 6 Pontus Tidemand Patrik Barth Škoda Fabia Rally2 evo 2:58:16.9 +10:29.3 7 Nikolay Gryazin Yaroslav Federov Hyundai i20 R5 3:00:14.6 +12:27.0 8 Marco Bulacia Giovanni Bernacchini Citroën C3 R5 3:01:25.1 +13:37.5 9 Gus Greensmith Elliott Edmondson Ford Fiesta WRC 3:01:44.1 +13:56.5 10 Ole Christian Veiby Jonas Andersson Hyundai i20 R5 3:02:19.8 +15:32.2 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2020 Luokka:Meksikon ralli
EM-rallikausi 2025

EM-rallikausi 2025 on rallin EM-sarjan kausi vuonna 2025. Kausi on EM-sarjan järjestyksessä 73. kausi. == Kilpailukalenteri == Nro Alkupäivä Päätöspäivä Osakilpailu Kilpailukeskus Tienpinta EK Kilpailumatka Lähde 1\. 4. huhtikuuta 6. huhtikuuta Rally Sierra Morena - Córdoba Patrimonio de la Humanidad in Andalusia asfaltti 2\. 9. toukokuuta 11. toukokuuta V. Híd Rally Hungary sora 3\. 29. toukokuuta 31. toukokuuta Royal Rally of Scandinavia sora 4\. 13. kesäkuuta 15. kesäkuuta Puolan ralli sora 5\. 4. heinäkuuta 6. heinäkuuta Rally di Roma Capitale Rooma asfaltti 6\. 15. elokuuta 17. elokuuta Barum Czech Rally Zlín Zlín asfaltti 7\. 5. syyskuuta 7. syyskuuta Rali Ceredigion asfaltti 8\. 3. lokakuuta 5. lokakuuta Kroatian ralli Zagreb asfaltti Lähteet: == Lähteet == 2025 Luokka:Vuoden 2025 moottoriurheilu *[EK]: Erikoiskokeita
Monte Carlo -ralli 2020

Monte Carlo -ralli 2020 oli rallin maailmanmestaruussarjan kilpailu kaudella 2020. Kilpailun voittoon ajoi Neuville ennen Ogieria ja Evansia. Power Stage -erikoiskokeella Neuville päihitti Ogierin 0.016 sekunnin erolla. == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Thierry Neuville Nicolas Gilsoul Hyundai i20 Coupé WRC 3:10:57.6 0.0 2 Sébastien Ogier Julien Ingrassia Toyota Yaris WRC 3:11:10.2 +12.6 3 Elfyn Evans Scott Martin Toyota Yaris WRC 3:11:11.9 +14.3 4 Esapekka Lappi Janne Ferm Ford Fiesta WRC 3:14:06.6 +3:09.0 5 Kalle Rovanperä Jonne Halttunen Toyota Yaris WRC 3:15:14.8 +4:17.2 6 Sébastien Loeb Daniel Elena Hyundai i20 Coupé WRC 3:16:02.3 +5:04.7 7 Takamoto Katsuta Daniel Barritt Toyota Yaris WRC 3:22:25.5 +11:27.9 8 Teemu Suninen Jarmo Lehtinen Ford Fiesta WRC 3:24:28.0 +13:30.4 9 Eric Camilli Francois-Xavier Buresi Citroën C3 R5 3:24:39.8 +13:42.2 10 Mads Østberg Torstein Eriksen Citroën C3 R5 3:25:19.4 +14:21.8 Lähde: Lähde: Lähde: Lähde: Lähde: Lähde: Lähde: === Power Stage -sijoitukset === Sija Kuljettaja Aika Luokka Pisteet 1\. Thierry Neuville 9:39.0 5 2\. Sébastien Ogier +0.0 4 3\. Teemu Suninen +2.1 3 4\. Elfyn Evans +3.2 2 5\. Esapekka Lappi +6.2 1 Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2020 Luokka:Monte Carlo -ralli
Keski-Karjalan seurakunta

Keski-Karjalan seurakunta on Kiteen, Tohmajärven ja Rääkkylän kunnissa Pohjois-Karjalan maakunnassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunta perustettiin vuoden 2025 alusta Kiteen ja Tohmajärven seurakuntien yhdistyttyä. Yhdistymisen taustalla oli lähinnä taloudellisia syitä. Kiteen seurakunnan kirkkoherra Markku Komulainen jatkoi uuden seurakunnan kirkkoherrana. Seurakunta on jaettu Kiteen, Kesälahden, Tohmajärven ja Rääkkylän lähikirkkoihin. Uutta seurakuntaa perustettaessa pidettiin tärkeänä, että seurakunnan palvelut lähikirkoissa säilyvät entisellään. Kullakin lähikirkolla on omat nimetyt työntekijänsä. Papinvirkoja seurakunnalla on kirkkoherran lisäksi neljä, eli kaksi kappalaista ja kaksi seurakuntapastoria. == Lähteet == Luokka:Kuopion hiippakunnan seurakunnat Luokka:Kitee Luokka:Rääkkylä Luokka:Tohmajärvi Luokka:Kesälahti
Casablancan pörssi

Casablancan pörssi (, , , lyhennys CSE) on marokkolainen, oli vuoden 2023 lopussa pörssissä edustetujen yritysten markkina-arvolla mitattuna Afrikan toiseksi suurin arvopaperipörssi. Vuonna 1929 perustettu pörssi toimii Casablancassa. CSE on Maailman pörssien yhteistyöjärjestön (WFE), Afrikan arvopaperipörssien järjestön (ASEA) ja Arabimaiden pörssiliiton (Union of Arab Stock Exchanges) jäsen. Casablancan pörssi on yksi ASEA:n ja Afrikan kehityspankin (AfDB) käynnistämän Afrikan arvopaperipörssien kaupankäyntiyhteistyötä edistävän hankkeen (African Exchanges Linkage Project, AELP) kahdeksasta perustajajäsenistä. Verkostoa on tarkoitus laajentaa vuoden 2025 loppuun mennessä käsittämään 15 afrikkalaista arvopaperipörssiä. Casablancan pörssin keskeisiin osake-indekseihin kuuluvat MASI (Moroccan All Shares Index, kokonaisindeksi) ja MASI 20 (20 vaihdetuimman osakkeen indeksi). Vuonna 2022 pörssiin oli listattu yhteensä 76 yrityksen osakkeita, yhteiseltä markkina-arvoltaan 691 mrd. Marokon dirhamia (MAD, noin 71,5 mrd. USD). Vuoden 2023 lopussa pörssin yritysten markkina-arvo oli yli 62 miljardia USD. Vuoden 2025 alussa, 7. tammikuuta 2025 Casablancan pörssiyritysten yhteinen markkina- arvo oli 787,675 miljardia dirhamia (noin 78,33 mrd. USD). ==Lähteet== ==Aiheesta muualla== *African Exchanges Linkage Project (AELP) (africanexchangeslink.com) *Masi 20 Components (investing.com) *Moroccan All Shares (MASI) (investing.com) Luokka:Arvopaperipörssit Luokka:Casablanca Luokka:Marokkolaiset yritykset
Hannes Saarinen

Fredrik Johannes (Hannes) Saarinen (6. maaliskuuta 1872 Ruskeala – 17. helmikuuta 1950 Helsinki) oli suomalainen pankinjohtaja ja virkamies. ==Henkilöhistoria== Saarisen vanhemmat olivat rovasti Juho Saarinen ja Selma Maria Broms ja puoliso vuodesta 1897 Alma Elisabeth Brax (k. 1958). Saarinen tuli ylioppilaaksi 1892 ja valmistui filosofian kandidaatiksi 1896 ja maisteriksi 1897. Hän oli Kansallis-Osake-Pankissa Sortavalan konttorin esimies 1901–1911, Kuopion konttorin esimies 1911–1918 ja Viipurin konttorin esimies 1918–1933. Valtion pankkiylitarkastajana Saarinen toimi 1933–1940. Hän oli myös Henkivakuutusyhtiö Salaman hallintoneuvoston puheenjohtaja vuodesta 1937 ja oli toiminut Sortavalan, Kuopion ja Viipurin kaupunginvaltuustojen jäsenenä. Viitattu 8.1.2025. (ei-vapaa) Arkkitehti Eliel Saarinen oli Hannes Saarisen veli. ==Julkaisuja== * Wiipurin suomalainen klassillinen lyseo 1879–1909, Viipuri: 1929, toim. Hannes Saarinen y.m. == Lähteet == Luokka:Suomalaiset pankinjohtajat Luokka:Suomalaiset virkamiehet Luokka:Sortavalan kaupunginvaltuutetut Luokka:Viipurin kaupunginvaltuutetut Luokka:Kuopion kaupunginvaltuutetut Luokka:Vuonna 1872 syntyneet Luokka:Vuonna 1950 kuolleet
Street beefs

Streetbeefs on takapihataistelukerho ja YouTube-kanava, jonka perusti Virginian osavaltion asukas Christopher "Scarface" Wilmore vuonna 2008. Organisaatio järjestää taistelutapahtumia, joissa käytetään erilaisia kamppailulajeja, kuten nyrkkeilyä, potkunyrkkeilyä, brasilialaista jujutsua ja vapaaottelua. Tapahtumat pidetään pääasiassa Harrisonburgissa, Virginiassa, mutta Streetbeefsillä on myös haaroja eri puolilla Yhdysvaltoja, kuten Streetbeefs West Coast Las Vegasissa, Nevadassa, Streetbeefs Scrapyard Gig Harborissa, Washingtonissa ja Streetbeefs Dirty Etelä-Texasissa. Luokka:Youtube-kanavat
Venny Helén

Venny Helén (s. 2004 Ulvila) on suomalainen kirjailija ja Youtube-persoona, joka tekee videoita nimimerkillä Schleichtalli Rambo. Hän aloitti Rambon talli-videoiden tekemisen vuonna 2015. Hänen ensimmäinen Rambon talli-kirja julkaistiin huhtikuussa 2024. ==Youtube== Helén on luonut kanavalleen Schleichtalli Rambo-maailman Schleich hahmoilla ja figuureilla. Niiden avulla videoilla kerrotaan hevostallin tapahtumista ja siellä kävijöistä. Helénillä on yli 200 Schleich-hevosta. Ensimmäinen video julkaistiin vuonna 2015. == Teokset == * * * == Lähteet == == Aiheesta muualla == * Schleichtalli Rambo * Schleichtalli Rambon Instagram-tili Luokka:Suomalaiset tubettajat Luokka:Suomalaiset kirjailijat Luokka:Vuonna 2004 syntyneet Luokka:Elävät henkilöt
SWIG

SWIG (Simplified Wrapper and Interface Generator) on ohjelmistokehitystyökalu, joka yhdistää C- ja C++-kielellä kirjoitetut ohjelmat useisiin korkean tason ohjelmointikieliin. SWIGiä käytetään erityyppisten kohdekielten kanssa, mukaan lukien yleiset komentosarjakielet, kuten Javascript, Perl, PHP, Python, Tcl ja Ruby. Tuettujen kielten luettelo sisältää myös ei-skriptikieliä, kuten C#, D, Go-kieli, Java, mukaan lukien Android, Lua, OCaml, Octave, Scilab ja R. Myös useita tulkittuja ja koottuja Scheme-toteutuksia (Guile, MzScheme/Racket) tuetaan. SWIGiä käytetään yleisimmin korkean tason tulkittujen tai käännettyjen ohjelmointiympäristöjen, käyttöliittymien luomiseen sekä työkaluna C/C++-ohjelmistojen testaukseen ja prototyyppien tekemiseen. SWIGiä käytetään tyypillisesti jäsentämään C/C++-liitäntöjä ja generoimaan "purkkakoodi", joka vaaditaan yllämainituille kohdekielille kutsuakseen C/C++-koodia. SWIG voi myös viedä jäsennyspuunsa XML-muodossa. SWIG on ilmainen ohjelmisto ja SWIGin luoma koodi on yhteensopiva sekä kaupallisten että ei-kaupallisten projektien kanssa. == Lähteet == Luokka:Alustariippumattomat ohjelmat Luokka:Ohjelmointityökalut
Pariisi–Roubaix 2024

Pariisi–Roubaix 2024 oli järjestyksessään 121. miesten ja neljäs naisten maantiepyöräilyn Pariisi–Roubaix-kilpailu. == Miesten kilpailu == Miesten kilpailu käytiin 259,7 kilometrin reitillä Compiègnesta Pariisiin 7. huhtikuuta 2024. Kilpailussa oli kaikkiaan 29 mukulakiviosuutta. Kilpailu kuului UCI World Tour -sarjaan. Mathieu van der Poel voitti kilpailun toisena vuonna peräkkäin. Hän teki ratkaisevan irtioton Mons-en-Pévèlen mukulakiviosuudella 59 kilometrin päässä maalista. Hän voitti kilpailun lopulta tasan kolmen minuutin erolla Alpecin–Deceuninck-tallin kaksoisvoiton varmistaneeseen Jasper Philipseniin. Mads Pedersen sijoittui kolmanneksi. Van der Poel teki uuden Pariisi–Roubaix'n keskinopeusennätyksen, 47,85 km/h. Myös aiempi ennätys oli hänen nimissään edellisvuodelta. === Miesten tulokset === == Osallistuneet joukkueet == == Naisten kilpailu == Naisten kilpailu käytiin 148,5 kilometrin reitillä Denainista Pariisiin 6. huhtikuuta 2024. KIlpailussa ajettiin 17 mukulakiviosuutta. Kilpailu kuului UCI Women's World Tour -sarjaan. Lotte Kopecky voitti kilpailun kukistettuaan Roubaix'n velodromilla käydyssä loppukirissä muut kuuden ajajan kärkiryhmän pyöräilijät. Elisa Balsamo sijoittui toiseksi ja Pfeiffer Georgi kolmanneksi. === Naisten tulokset === === Osallistuneet joukkueet === == Lähteet == Luokka:Pariisi–Roubaix Luokka:Pyöräilykausi 2024
Delete (näppäin)

Delete-näppäin (lyh. Del) on näppäimistön näppäin, joka poistaa merkin kohdistimen oikealta puolelta. Tämä eroaa askelpalautinnäppäimestä, joka poistaa merkin kohdistimen vasemmalta puolelta. Lisäksi delete-näppäintä käytetään pikanäppäimenä valittujen tiedostojen tai muiden valittavien kohteiden poistamiseen. Delete-näppäintä käytetään myös usein yhdessä muiden näppäinten kanssa erilaisten toimintojen suorittamiseen, kuten Ctrl + Delete sanan poistamiseen tai Shift + Delete tiedoston pysyvään poistamiseen. ==Katso myös== *Control (näppäin) == Lähteet == Luokka:Tietokoneen näppäimet
Print Screen

Print Screen (lyh. PrtScn tai PrtSc) on näppäimistön näppäin, joka on tarkoitettu näytön sisällön kaappaamiseen. Alun perin näppäin oli tarkoitettu näytön sisällön tulostamiseen suoraan kirjoittimelle, mistä sen nimi juontuu. Nykyisissä käyttöjärjestelmissä Print Screen tallentaa näytön sisällön leikepöydälle, josta sen voi liittää kuvankäsittelyohjelmaan tai muuhun sovellukseen. Windows-järjestelmissä Alt + Print Screen kaappaa vain aktiivisen ikkunan. ==Katso myös== *Kuvankaappaus == Lähteet == Luokka:Tietokoneen näppäimet
Tuulta purjeisiin (veistos)

Tuulta purjeisiin on taiteilija Kari Juvan vuonna 1982 tekemä pronssiveistos Raahen keskustassa pääkirjaston edessä. Teos symbolisoi Raahen ja sen talousalueen kaupankäyntiä purjelaivakautena sekä alueen myöhempää kasvua ja kehitystä. Juvan sanoin veistos on omistettu "kaikilla maailman merillä purjehtivien raahelaisten suojelussymboliksi". Tämä julkinen patsas on ensimmäinen kokonaan kaupungin rahoittama. == Lähteet == Luokka:Raahe Luokka:Suomen patsaat ja veistokset
Liège–Bastogne–Liège 2024

Liège–Bastogne–Liège 2024 oli järjestyksessään 110. miesten ja kahdeksas naisten maantiepyöräilyn Liège–Bastogne–Liège-kilpailu. Se käytiin 21. huhtikuuta 2024. == Miesten kilpailu == Miesten kilpailu käytiin 254,5 kilometrin reitillä Liègestä Bastognen kautta takaisin Liègeen. Kilpailu kuului UCI World Tour -sarjaan. Tadej Pogačar voitti kilpailun tehtyään ratkaisevan irtioton nousussa 30 kilometrin päässä maalista. Toiseksi sijoittunut Romain Bardet hävisi hänelle lopulta minuutin ja 39 sekuntia, Mathieu van der Poel oli kolmas. === Miesten kilpailun tulokset === === Osallistuneet joukkueet === == Naisten kilpailu == Naisten kilpailu käytiin 152,9 kilometrin matkalla Bastognesta Liègeen. Kilpailu kuului UCI Women's World Tour -sarjaan. Grace Brown voitti kilpailun onnistuttuaan ohittamaan kuuden ajajan loppukirissä Elisa Longo Borghinin ja Demi Volleringin juuri ennen maaliviivaa. === Naisten kilpailun tulokset === === Osallistuneet joukkueet === == Lähteet == Luokka:Liège–Bastogne–Liège Luokka:pyöräilykausi 2024
Ladd McConkey

Andrew Ladd McConkey (s. 11. marraskuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McConkey edustaa NFL-joukkue Los Angeles Chargersia. Ennen NFL-uraansa hän pelasi Georgian yliopiston joukkueessa. Los Angeles Chargers varasi hänet toisella kierroksella 34. varausvuorolla vuoden 2024 NFL:n varaustilaisuudessa. https://www.pro-football- reference.com/players/M/McCoLa00.htm Kesäkuussa 2024 McConkey teki Chargersin kanssa nelivuotisen ja yhteensä kymmenen miljoonan dollarin arvoisen tulokassopimuksen. https://bleacherreport.com/articles/10125194-ladd-mcconkey- chargers-agree-to-4-year-10m-rookie-contract-with-record-guarantees McConkey on pelannut 16 NFL:n runkosarjan ottelua. Näissä otteluissa hänellä on 82 kiinniottoa. Näillä kiinniotoilla hän on edennyt 1 149 jaardia ja tehnyt seitsemän touchdownia. Tilastot päivitetty kauden 2024 runkosarjan päättymisen jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Scroll Lock

Scroll Lock on näppäimistön näppäin, joka kehitettiin alun perin tekstin vierityksen hallintaan. Näppäimistössä on usein merkkivalo, joka ilmaisee toiminnon olevan päällä. Nykyisin Scroll Lock -näppäimen käyttö on vähäistä. Sitä käytetään lähinnä joissain taulukkolaskentaohjelmissa kuten Microsoft Excelissä, jossa se vaikuttaa nuolinäppäinten toimintaan. Kun Scroll Lock on päällä, nuolinäppäimet vierittävät näkymää sen sijaan että siirtäisivät kohdistinta. == Katso myös == * Num lock * Caps lock == Lähteet == Luokka:Tietokoneen näppäimet
Kamelilosserokala

Kamelilosserokala (Tetrosomus gibbosus) on losserokaloihin kuuluva kalalaji. Lajia tavataan indopasifiselta merialueelta. == Koko ja ulkonäkö == Kamelilosserokala kasvaa tavanomaisesti 20–22 senttimetriä pitkäksi ja voi suurimmillaan saavuttaa 30–40 senttimetrin pituuden. Lajin ruumiin poikkileikkaus on kolmiomainen. Ruumista peittävät kuusikulmaiset luusuomut ja selkäharjanteessa on kookas kolmiomainen kyhmy, jonka keskellä on piikki. Kamelikosserokalan vatsan molemmin puolin on harjanteet, joissa on neljästä viiteen piikkiä. Kalan pyrstöevä on pyöreähkö. Lajin pohjaväri on vaaleanharmaa, ruskehtava tai kellertävä. Ruumiissa on epäsäännöllisiä tummia laikkuja ja sinisiä pilkkuja. Evät ovat väriltään vaaleat. ==Levinneisyys ja elintavat== Kamelilosserokalan levinneisyysalue ulottuu Afrikan itärannikolta ja Punailseltamereltä Australian pohjoisosiin ja Japaniin. Se vaeltaa Suezin kanavan kautta toisinaan Völimeren itäosiin. Lajin elinympäristöä ovat ulapoiden mutapohjaiset alueet, mutta sitä tavataan myös matalammista vesistä esimerkiksi hiekka- tai sorapohjaisilta meriheinää kasvavilta alueilta ja koralliriutoilta. Kamelilosserokalan ravintoa ovat äyriäisten, nilviäisten, sienieläinten ja monisukasmatojen lisäksi levät. Kamelilosserokalaa voidaan pitää meriakvaarioissa, mutta lajin hoito on vaikeaa. ==Lähteet== Luokka:Jäykkäleukakalat
Windows-näppäin

Windows-näppäin (kutsutaan myös Win-näppäimeksi) on näppäimistön näppäin, jossa on Windows-käyttöjärjestelmän logo. Näppäin lisättiin näppäimistöihin 1994, kun Microsoft julkaisi Windows 95 -käyttöjärjestelmän. Windows-näppäin avaa Käynnistä-valikon, ja sitä käytetään monissa pikanäppäinyhdistelmissä. Yleisiä yhdistelmiä ovat: * Windows + E (avaa resurssienhallinta) * Windows + D (näytä työpöytä) * Windows + L (lukitse tietokone) Näppäin sijaitsee tyypillisesti Alt-näppäinten vieressä välilyöntinäppäimen molemmin puolin. == Lähteet == Luokka:Tietokoneen näppäimet
Von Mengden

von Mengden (Mengede), on liivinmaalainen, Westfalenin Mengeden kartanosta lähtöisin oleva aatelissuku, jolla oli suuri rooli Liivinmaan historiassa. Johann von Mengden, Tallinnan komtuuri, tuli Liivinmaan mestariksi vuonna 1450 ja johti siinä asemassa ritarikuntansa kohtaloita taitavasti, mm. vaikeiden neuvottelujen aikana Riian arkkipiispan kanssa kuolemaansa saakka 1469. Häntä on kutsuttu "yhdeksi Liivinmaan parhaista maan herroista". Suvun vaikutusvalta kasvoi jälleen 1600-luvulla, kun Otto von Mengden (s. 1600, k. 1681, eversti ja maaneuvos, vapaaherra 1653) nousi itse asiassa Liivinmaan aateliston johtajaksi sen valta-aseman organisoinnissa ja laajentamisessa. Hänen ponnistelunsa saattoi loppuun hänen poikansa Gustaf von Mengden (s. 1624, k. 1688, hovioikeuden assessori, kenraalimajuri ja maaneuvos). Suvun yhteiskunnallista asemaa näytti jonkin aikaa uhkaavan pahamaineinen kiista, jonka se aloitti arvostettujen Staël von Holstein ja von Ungern-Sternberg -sukujen kanssa ja jotka päätyivät siihen, että Gustaf von Mengden ja hänen poikansa Otto Reinhold von Mengden joutuivat murhan ja muiden väkivaltaisuuksien vuoksi (1679) pakenemaan maasta hetkeksi. Mutta suvun asema nousi jälleen, ja useilla sen jäsenillä oli myöhemmin, Ruotsin ja Venäjän aikana, merkittävä rooli Liivinmaalla.Nordisk familjebok / Uggleupplagan. 18. Mekaniker - Mykale ==Lähteet== Luokka:Baltian aateli Luokka:Venäjän aateli Luokka:Ruotsin aateli
Strade Bianche 2024

Strade Bianche 2024 oli järjestyksessään 18. miesten ja kymmenes naisten maantiepyöräilyn Strade Bianche -kilpailu. Se käytiin 2. maaliskuuta 2024. == Miesten kilpailu == Miesten kilpailu käytiin 215 kilometrin reitillä, jossa Siena toimi sekä lähtö- että maalipaikkana. Kilpailussa ajettiin kaikkiaan 15 hiekkatieosuutta. Kilpailu kuului UCI World Tour-sarjaan. Tadej Pogačar voitti kilpailun 80 kilometrin sooloajon jälkeen. Hän kukisti toiseksi sijoittuneen Toms Skujiņšin kahdella minuutilla 44 sekunnilla, Maxim Van Gils oli kolmas. === Miesten tulokset === === Osallistuneet joukkueet === == Naisten kilpailu == Naistenkin kilpailussa Siena oli sekä lähtö- että maalipaikka. Kilpailumatkan pituus oli 137 kilometriä. Reitillä oli kaikkiaan 12 hiekkatieosuutta. Kilpailu kuului UCI Women's World Tour-sarjaan. Lotte Kopecky voitti kilpailun karattuaan irtiottokumppaniltaan Elisa Longo Borghinilta kilpailun loppunousussa 500 metriä ennen maalia. Kaksikko oli irtautunut muilta kärkiajajilta 12 kilometriä ennen maalia. Demi Vollering sijoittui kolmanneksi.. === Naisten tulokset === === Osallistuneet joukkueet === == Lähteet == Luokka:Strade Bianche Luokka:Pyöräilykausi 2024
Berg (liivinmaalainen aatelissuku)

Berg on liivinmaalainen aatelissuku. Kenraalikuvernööri Fredrik Wilhelm Rembert von Berg, joka oli keskiaikaisen liivinmaalaisen aatelissuvun jäsen, korotettiin 7.9.1856 kreivilliseen arvoon. Hänet introdusoitiin, yhdessä hänen adoptoitujen veljenpoikiensa kanssa, Suomen Ritarihuoneeseen 8.10.1857 kreivillisenä sukuna numero 11.Berg Suomen Ritarihuone ==Katso myös== *Villikkalan kartano *Moision kartano ==Lähteet== ==Kirjallisuutta== *Tor Carpelan: Ättartavlor för de på Finlands Riddarhus inskrivna ätterna. Helsingfors 1937-1942. Luokka:Baltian aateli Luokka:Suomalaiset aatelissuvut
Baena

Baena on muun muassa seuraavien henkilöiden sukunimi: * Álex Baena (s. 2001), espanjalainen jalkapalloilija * Carlos Baena (s. 1974), espanjalainen animaattori * Jeff Baena (1977–2025), yhdysvaltalainen elokuvaohjaaja, -käsikirjoittaja ja -tuottaja * Raúl Baena (s. 1989), espanjalainen jalkapalloilija
Riikka Heino

Riikka Heino (s. 1964) on tv-alan ammattilainen, joka on työskennellyt MTV3:ssa vuosina 1997–2004 ja vuodesta 2004 Ylellä. Heino on toiminut tuottajana, ohjaajana ja käsikirjoittajana ohjelmassa "Suomalainen tangon taika" sekä tuottajana Pepe Willbergin, Mikko Alatalon ja Pave Maijasen elämästä kertovista tuotannoissa . Hän on ohjannut ohjelmia "Aira Samulinin Elämäntanssi" ja "Tekijänä Elastinen", ja tuottanut Jorma Uotisen Porista Pariisiin. Lisäksi hän on ollut Yle-tuottajana indie-tuotannoissa, kuten Sohvaperunat, SuomiLOVE ja Kerran viikossa. Riikka Heinon konserttituotantoja ovat olleet "Danny-viihdemaratonin loppusuora" ja "Anna laulu lahjaksi"Joulun ihme toteutui. YLE. Viitettu 17.2.2025.. Hän on naimissa muusikko Jari Heinon kanssa. == Lähteet == Luokka:Suomalaiset televisiotoimittajat Luokka:Vuonna 1964 syntyneet
Lodge

Lodge on muun muassa seuraavien henkilöiden sukunimi: * David Lodge (1935–2025), englantilainen kirjallisuustutkija ja kirjailija * David Lodge (s. 1957), yhdysvaltalainen ääninäyttelijä * Henry Cabot Lodge (1850–1924), yhdysvaltalainen historioitsija, republikaanipoliitikko ja senaattori * John Lodge (s. 1945), brittiläinen muusikko * Oliver Lodge (1851–1940), englantilainen fyysikko
Honor 9X Pro

Honor (eli Huawein tytäryhtiö), Julkaisi vuonna 2019 älypuhelimen X8, Joka oli osa Honorin x- sarjaa. Myöhempi versio X8a, Julkaistiin vuonna 2023. Laitteen pituus oli 163,4 mm, leveys 74,7mm, syvyys 7,45mm ja paino noin 177g sisältäen akun. Koko oli 6,7 tuumaa ja näytössä oli 16,7 miljoonaa väriä. Suoritin oli Octa Core Qualcomm snapdragon 680, ja grafiikkasuoritin Ardeno 610. Luokka:Huawein matkapuhelimet
Stockmann (suku)

Stockmann on suomensaksalainen suku, joka on tullut maahan Saksasta 1800-luvun puolivälissä. Georg Franz Stockmann (1825–1906) syntyi Saksassa Lyypekin lähellä ja tuli Suomeen alkuaan Nuutajärven lasitehtaan palvelukseen 1852. Hänen Helsinkiin perustamastaan liikkeestä on lähtöisin Stockmannin tavarataloketju.Tapani Mauranen: Stockmann (1800 - ) – Kansallisbiografia == Suvun tunnettuja jäseniä == * G. F. Stockmann (1825–1906), saksalaissyntyinen liikemies, Stockmannin tavaratalon perustaja ** Karl Stockmann (1865–1938), Stockmannin johtaja ja kauppaneuvos, G. F. Stockmannin poika *** Sten Stockmann (1902–1975), Stockmannin johtaja ja kauppaneuvos, Karl Stockmannin poika ** Wilhelm Stockmann (1868–1932), suomalainen lääkäri, G. F. Stockmannin poika ** Frans Stockmann (1872–1920), Stockmannin johtaja ja pääkonsuli, G. F. Stockmannin poika *** Edward Stockmann (1909–1990), Stockmannin johtaja ja kauppaneuvos, Frans Stockmannin poika ==Lähteet== Luokka:Yrityssuvut Luokka:Suomalaiset suvut Luokka:Saksalaiset suvut Luokka:Stockmannin tavarataloryhmä
Jalen McMillan

Jalen McMillan (s. 7. joulukuuta 2001 Fresno, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McMillan edustaa NFL-joukkue Tampa Bay Buccaneersia. Ennen NFL-uraansa hän pelasi Washingtonin yliopiston joukkueessa. Buccaneers varasi hänet kolmannella kierroksella 92. varausvuorolla vuoden 2024 NFL:n varaustilaisuudessa. https://www.pro-football- reference.com/players/M/McMiJa01.htm Toukokuussa 2024 McMillan teki Buccaneersin kanssa nelivuotisen ja yhteensä 5,6 miljoonan dollarin arvoisen tulokassopimuksen. https://www.si.com/college/washington/football/ex-husky- mcmillan-signs-rookie-contract-with-bucs-01hz3923x6vj McMillan on pelannut 13 NFL:n runkosarjan ottelua. Näissä otteluissa hänellä on 37 kiinniottoa. Näillä kiinniotoilla hän on edennyt 461 jaardia ja tehnyt kahdeksan touchdownia. Tilastot päivitetty kauden 2024 runkosarjan päättymisen jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Von Hauff

von Hauff on Suomen aateliin kuuluva saksalainen suku Schwabenista. Suku on tunnettu 1500-luvun puolestavälistä. Se sai hesseniläisen vapaaherrallisen arvon 8.11.1853. Tukkukauppias ja Saksin Pietarin pääkonsuli, vapaaherra Ludwig von Hauff naturalisoitiin 9.2.1859 ja introdusoitiin Suomen Ritarihuoneeseen 22.9.1859 vapaaherrallisena sukuna numero 42. Suomessa ei ole asunut yhtään suvun jäsentä.von Hauff Suomen Ritarihuone ==Lähteet== ==Kirjallisuutta== *Tor Carpelan: Ättartavlor för de på Finlands Riddarhus inskrivna ätterna. Helsingfors 1937-1942. ==Aiheesta muualla== *von Hauff, vapaaherrallinen suku Europeana heraldica, Kansallisarkisto *von Hauff -suvun vaakuna leo-bw.de Luokka:Saksalaiset aatelissuvut Luokka:Suomalaiset aatelissuvut
Lempiönjärvi

Lempiönjärvi on melko pieni järvi Söörmarkun kylässä nykyään Poriin kuuluvassa Noormarkussa. Järvi kuuluu Kellahdenjoen vesistöön. Järvi sijaitsee valtatie 23:n läheisyydessä ja saa vetensä Kartanonjärvestä eli Kyläjärvestä, läheisestä maastosta sekä järven rantaviivan vieressä olevalta vesijättömaalta. Lempiönjärvi laskee vetensä ojaa pitkin valtatie 23:n ali ja Palstakallion asuinalueen läpi. Laskuoja yhtyy Söörmarkun- eli Kellahdenjokeen Tyykilässä. Järven korkeus on 27 mpy, rantaviivan pituus 0,8 km ja pinta-ala noin kaksi hehtaaria . == Lähteet == Luokka:Noormarkun järvet Luokka:Kellahdenjoen vesistö
Järviseudun Pallokerho

Järviseudun Pallokerho (JPK) on Alajärveläinen jääkiekkojoukkue, joka pelaa Jääkiekon II-divisioonaa. Järviseudun Pallokerho on perustettu Alajärven Ankkureiden ja Vimpelin Vedon jääkiekkomiesten toimesta vuonna 1996.https://www.jpk-ry.com/seura/1408/seuran-esittely ==Lähteet== Luokka:Alajärveläiset urheiluseurat Luokka:Jääkiekon II-divisioonaseurat Luokka:Vuonna 1996 perustetut urheiluseurat
Myllyjoki (Muurame)

Myllyjoki eli SaukkolanjokiEloranta & Perämäki 2015, s. 12. on Muuramen ja Jyväskylän Korpilahden rajalla Saukkolan kylässä sijaitseva joki, joka laskee Kuusjärvestä Muuratjärveen. Joki on noin 1,7 kilometrin pituinen. == Joen kulku == Myllyjoki alkaa Kuusjärven kaakkoisosasta 100,3 metrin korkeudelta mpy. ja laskee Muuratjärven Saukkolanlahteen. Muuratjärven pinnankorkeus on 90,1 metriä, joten pudotusta joelle kertyy yhteensä 10,2 metriä. Kunnanraja seuraa jokea lähes täysin, mutta seututien alituksen jälkeen raja erkanee joesta sen itäpuolelle. Alajuoksulla raja seuraa jälleen jokea. Myllyjoen ylintä osuutta kutsutaan Ylä-Saukkolankoskeksi, joka on noin 500 metriä pitkä ja 5–30 metriä leveä suvannosta ja kahdesta varsinaisesta koskesta (Saunakoski ja Keskimyllynkoski) koostuva osuus. Sen pudotuskorkeus on 6,7 metriä ja kaltevuus 1,3 %. Ylä-Saukkolankosken ympärillä on pienimuotoista asutusta, ja aiemmin sen ylitse on myös kulkenut yksityistien silta. Muuramen Riskoperälle kulkeva silta sortui vuonna 2024. Ylä-Saukkolankoskessa on pato, jota käytetään Kuusjärven pinnankorkeuden säännöstelyyn.Eloranta & Perämäki 2015, s. 62–64. Ala-Saukkolankoski on 450 metriä pitkä ja 5–23 metriä leveä osuus, joka alkaa maantien sillan alta ja päättyy kunnanrajalle. Se koostuu useista pienistä koskista sekä niiden välisistä suvannoista, mutta sen pudotuskorkeus on pienempi kuin Ylä-Saukkolankoskella, 3,3 metriä. Sen kaltevuus on 0,7 %. Yhtä asuntoa lukuun ottamatta Ala-Saukkolankosken rannat ovat rakentamattomia.Eloranta & Perämäki 2015, s. 65–67. == Vesistösuhteet == Myllyjoki sijaitsee Kymijoen vesistössä (vesistöaluetunnus 14) Muuratjärven valuma-alueen (14.28) Kuusjärven alueella (14.285). Kuusjärvi on alueen alin järvi. Sen yläpuolisista järvistä suurimmat ovat Niemijärvi (49 ha), Iso- Lampsi (42 ha) ja Pikku-Lampsi (25 ha). Kuusjärven alueen yläpuolella on vielä Vesankajärven valuma-alue (14.286), johon kuuluu muun muassa Vesankajärvi (203 ha), Vähä-Vesanka (102 ha) ja Vasarainen (51 ha). == Luontoarvoja == Myllyjoen varrella on Metso-ohjelmaan kuuluva luonnonsuojelualue. Alueella esiintyy erityisesti suojeltavaa purosuomusammalta eli kalliosuomusammalta sekä muita sammalia, jäkäliä ja hirvenkelloa. Huomattavia eläinlajeja ovat liito-orava ja virtavesimittari. == Historiaa == Myllyjoessa on ollut kolme vesimyllyä, joista huomattavin oli 1860-luvulla perustettu Ylä-Saukkolankosken Ylämylly. Itse myllyrakennus hävisi viimeistään 1980-luvulla, ja sen yhteydessä ollut pato korvattiin nykyisellä säännöstelypadolla vuonna 1989. Alempana joessa on ollut Keskisenmylly Ylä-Saukkolankosken alaosassa sekä Ala-Saukkolankosken mylly.Eloranta & Perämäki 2015, s. 19–20. Myllyjoen kautta on kulkenut uittoväylä Päijänteeseen. Virallisesti vuonna 1934 vahvistettu uittoväylä alkoi Kuusjärvestä, mistä huolimatta puuta uitettiin Vesankajärvestä asti. Väylä oli käytössä vuoteen 1964 asti, ja Myllyjoen varrella olleet uittorännit purettiin vuonna 1986.Eloranta & Perämäki 2015, s. 23–24. == Lähteet == * === Viitteet === Luokka:Jyväskylän joet Luokka:Muuramen joet Luokka:Kuusjärven alue
Myllyjoki

Myllyjoki voi tarkoittaa ainakin seuraavia: * Myllyjoki, joki Jyväskylän Vesangassa * Myllyjoki, joki Muuramen ja Jyväskylän rajalla * Myllyjoki, joki Tammelassa. == Katso myös == *Myllyoja *Myllypuro
Stam

Stam on muun muassa seuraavien henkilöiden sukunimi: * Henni-Liisa Stam (s. 1988), suomalainen ääninäyttelijä ja näyttelijä * Jaap Stam (s. 1972), alankomaalainen jalkapalloilija ja jalkapallovalmentaja * Jessica Stam (s. 1986), kanadalainen huippumalli * Lauren Stam (s. 1994), on alankomaalainen maahockeypelaaja ja olympiavoittaja
Yhdysvaltain perustuslain 22. lisäys

Yhdysvaltain perustuslain 22. lisäys ( tai Amendment XXII) on Yhdysvaltain perustuslain lisäys, jonka mukaan henkilö voidaan valita presidentiksi kaksi kertaa, tai yhden kerran, jos on palvellut yli kaksi vuotta alun perin jonkun toisen presidentiksi valitun toimikaudesta. Se hyväksyttiin kongressissa 21. maaliskuuta 1947 ja ratifioitiin 27. helmikuuta 1951. == Teksti == Suomennettuna: == Lähteet == Luokka:Yhdysvaltain perustuslaki
Von Nolcken

von Nolcken on ruotsalainen ja venäläis-suomalainen vapaaherrallinen suku. Se tuli Westfalenista Ruotsiin Kaarle IX:n aikana, mutta suku asui sitten vuosisadan Saarenmaalla (minä aikana Saarenmaa tuli Ruotsin omistukseen vuonna 1645), mutta muutti takaisin Ruotsiin diplomaattina toimineen Erik Mattias von Nolckenin (1694–1755) myötä. Hänet naturalisoitiin vuonna 1726 ruotsalaiseksi aatelismieheksi ja vuonna 1747 hänestä tuli vapaaherra. Suku sammui Ruotsissa vuonna 1877 miehen puolelta, mutta vuodesta 1787 lähtien sen sukuhaara on asunut Liivinmaalla, ja tämä naturalisoitiin vuonna 1812 venäläis- suomalaiseksi vapaaherralliseksi suvuksi.Nordisk familjebok / Uggleupplagan. 19. Mykenai - Norrpada ==Suvun jäseniä== *Gustaf Adam von Nolcken (1733 Stralsund – 1813 Lontoo), Erik Mattias von Nolckenin poika, vapaaherra, Ruotsin lähettiläs Lontoossa. *Johan Fredrik von Nolcken (1737 Stralsund – 1809 Tukholma), edellisen veli, lähettiläs Venäjän hovissa 1773-88 ja Wienissä 1791-94. *Karl Adam von Nolcken (1811–1857), Erik Mattias von Nolckenin pojanpojan poika, vapaaherra, kirjailija. ==Lähteet== Luokka:Baltian aateli Luokka:Ruotsin aateli Luokka:Suomalaiset aatelissuvut
Eeli Äijälä

Eeli Sakari Äijälä (s. 31. toukokuuta 2005 Pori) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä. Äijälä on 204 cm pitkä ja 99 kg painava. Hän debytoi SM-liigassa 8. tammikuuta 2025, jolloin Äijälästä tuli liigan kaikkien aikojen pisin pelaaja. Hän pelaa pääasiassa Ässien U20-joukkueessa, jonka varakapteenina Äijälä toimii. == Ura == === Seuraura === Äijälä on Porin Ässien kasvatti. Hän toimi kaudella 2020–2021 seuran U16-joukkueen varakapteenina. Kauden 2023–2024 päätteeksi Äijälä voitti U20 Suomen- mestaruuden. Kaudella 2024–2025 Äijälä nousi Ässien U20-joukkueen varakapteeniksi. Hän teki SM-liigadebyyttinsä 8. tammikuuta 2025 vieraissa Hämeenlinnan Pallokerhoa vastaan, jolloin 204-senttisestä Äijälästä tuli SM- liigan kaikkien aikojen pisin pelaaja. Hän ohitti saavutuksellaan 203-senttiset Marko Anttilan ja Riku Tohilan. Äijälä merkittiin Ässien nelossentteriksi laidoilleen Leevi Viitala ja Valtteri Lipiäinen. Hän sai ottelussa jääaikaa 5.59 minuuttia. === Maajoukkueura === Äijälä on pelannut yhdeksän nuorten maaottelua. == Muuta == Äijälä valmistui ylioppilaaksi Porin lukiosta keväällä 2024. == Tilastot == 2023–2024 Ässät U20-SM 47 5 5 10 6 15 0 1 1 6 1 kausi yhteensä U20-SM 47 5 5 10 6 15 0 1 1 6 == Lähteet == * * === Viitteet === Luokka:Suomalaiset jääkiekkoilijat Luokka:Ässien pelaajat Luokka:Vuonna 2005 syntyneet Luokka:Elävät henkilöt
Hiihtäjä-patsas (Hakulinen)

thumb Hiihtäjä-patsas on kuvanveistäjä Aimo Tukiaisen vuonna 1994 tekemä pronssipatsas valkeakoskelaisesta mestarihiihtäjä Veikko Hakulisesta. Teos sijaitsee Valkeakosken kanavan rannassa Lepänkorvan puistossa, Isonsillan lähistöllä.Valli, Juhani (kirjoittaja) ja Kukila, Antti (valokuvaaja): Patsaskaupunki Valkeakoski, sivut 14-15, 2017, ISBN: 978-952-93-9077-9 Hakulinen oli kolminkertainen olympiavoittaja ja kolminkertainen maailmanmestari. Vuonna 2003 patsaan jalustaan lisättiin olympiarenkaat.Hiihtäjä-patsas Valkeakoski; Pirkanmaanpatsaat; Tampereen taidemuseo == Lähteet == Luokka:Valkeakoski Luokka:Aimo Tukiaisen veistokset
Luhtajoki

Luhtajoki on 46 kilometriä pitkä joki Etelä-Suomessa. Joki alkaa Hyvinkäältä ja se yhdistyy Klaukkalassa Vantaanjokeen. Hyvinkäältä Nurmijärven kirkonkylään asti se tunnetaan nimellä Kyläjoki. Luhtajoki on samea ja savinen ja sen vedenlaatu on tyydyttävä. Luokka:Suomen joet Luokka:Nurmijärven luonto Luokka:Hyvinkään joet *
Von Friesendorff

von Friesendorff on vapaaherrallinen aatelissuku, joka on alkuaan kotoisin Westfalenista, josta se muutti Bremeniin. Vuonna 1665 suku sai saksalaisen valtakunnanvapaaherran ja vuonna 1705 ruotsalaisen vapaaherran arvon. Yksi sukuhaara otettiin Suomen Ritarihuoneeseen vuonna 1877. Toinen suvun haara oli merkitty Suomen Ritarihuoneeseen jo vuonna 1818, mutta sammui vuonna 1829.Nordisk familjebok / Uggleupplagan. 8. Feiss - Fruktmögel ==Suvun jäseniä== *Johan Fredrik von Friesendorff (1617 Bremen – 1669 Tukholma) diplomaatti, vapaaherra *Karl Gustaf von Friesendorff (1663 Tukholma – 1715 Stralsund), edellisen poika, diplomaatti, vapaaherra *Fredrik von Friesendorff (1707–1770) edellisen poika, vapaaherra ja valtaneuvos ==Lähteet== Luokka:Saksalaiset aatelissuvut Luokka:Ruotsin aateli Luokka:Suomalaiset aatelissuvut
Aarno Erholtz

Aarno Erholtz (s. 7. elokuuta 2005 Mikkeli) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan vasen laitahyökkääjä. Erholtz pelaa pääasiassa seuran U20-joukkueessa, jonka varakapteenina hän toimii. == Ura == Erholtz syntyi Mikkelissä, kun hänen isänsä Markku pelasi Jukureissa. Aarno Erholtz aloitti jääkiekkoilun Kiekko- Laserissa, josta hän siirtyi juniorina sittemmin Oulun Kärppiin. Erholtz voitti kauden 2022–2023 päätteeksi U18 Suomen-mestaruuden. Kaudella 2024–2025 Erholtz nousi Kärppien U20-joukkueen varakapteeniksi. Hän sai tililleen ensimmäisen SM-liigaottelunsa 8. tammikuuta 2025 vieraissa Tampereen Ilvestä vastaan. Erholtz merkittiin Kärppien 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Erholtz sai toisessa ottelussaan 24. tammikuuta 2025 vieraissa SaiPaa vastaan. Hänet merkittiin Kärppien kolmosketjun oikeaan laitaan Maxim Korpimäen ja Julius Hermosen viereen. Erholtz sai ottelussa jääaikaa 9.09 minuuttia ja hän sai myös kakkossyöttöpisteen Hermosen tekemään maaliin. == Muuta == Erholtzin isoveli Eemil pelaa hyökkääjänä SM-liigajoukkue Porin Ässissä. Veljesten isä Markku Erholtz pelasi omalla urallaan puolustajana 39 SM-liigaottelua Hämeenlinnan Pallokerhossa kaudella 2006–2007. Hän loi pääsarjauraa myös Norjassa, mutta pelasi suurimman osan urastaan kuitenkin Mestiksessä. Markku on toiminut myöhemmin valmentajana Kärppien organisaatiossa sekä juniorimaajoukkueissa. == Tilastot == 2023–2024 Kärpät U20-SM 43 8 28 36 16 5 0 1 1 2 1 kausi yhteensä U20-SM 43 8 28 36 16 5 0 1 1 4 == Lähteet == * * * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 2005 syntyneet Luokka:Elävät henkilöt
Rosenkampff

Rosenkampff on Suomen aateliin naturalisoitu aatelissuku. Se on lähtöisin Hannoverista ja tuli 1500-luvun lopulla Tallinnaan. Suvun aiempi nimi on Riesenkampff. Suku sammui Suomessa mieslinjalla 30.4.1927 ja kokonaan 30.1.1984. Gustav Adolf Rosenkampff naturalisoitiin Suomessa aatelisena 25.12.1811 mutta hänet korotettiin ennen introduktiota yhdessä veljenpoikansa, Suomen koskenperkaus- ja kanavatöiden tarkastaja Karl Rosenkampffin kanssa vapaaherralliseen arvoon 25.7.1817 ja heidät introdusoitiin Suomen Ritarihuoneeseen 17.9.1818 vapaaherrallisena sukuna numero 27.Rosenkampff Suomen Ritarihuone ==Lähteet== Luokka:Baltian aateli Luokka:Suomalaiset aatelissuvut